Ángel Correa

Ángel Martín Correa Martínez (s. 9. maaliskuuta 1995 Rosario, Argentiina) on argentiinalainen jalkapalloilija. Hän edustaa Meksikon Primera Divisiónissa pelaavaa Tigresiä. Correa voi pelata hyökkäävänä keskikenttäpelaajana tai hyökkääjänä. Hänen on sanottu muistuttavan pelityyliltään maanmiehiään Carlos Teveziä ja Sergio Agüeroa.Manchester City set to miss out on wonderkid Angel Correa as Atletico Madrid prepare to swoop Mirror (Luettu 2. tammikuuta 2015) 

 Seurajoukkueura 
Correa aloitti ammattilaisuransa buenosairesilaisessa San Lorenzossa. Hän pelasi ensimmäisen liigaottelunsa vuonna 2013. Kaudella 2013–2014 hän voitti seuran riveissä Argentiinan syysmestaruuden, Torneo Inicialin.Á. Correa – Profile with news, career statistics and history Soccerway (Luettu 2. tammikuuta 2015) Hän pelasi samalla kaudella yhdeksän ottelua San Lorenzon tiellä Copa Libertadoresin voittoon. Viitattu 19.7.2025.

Toukokuussa 2014 Atlético ilmoitti sopineensa Correan siirtymisestä Espanjaan.Atleti y San Lorenzo alcanzan un acuerdo por Ángel Correa Club Atlético de Madrid (Luettu 2. tammikuuta 2015) Siirto kuitenkin lykkääntyi, koska lääkärintarkastuksen yhteydessä hänen sydänkammiostaan löydettiin kasvain. Correa leikattiin ja jonkin aikaa epäiltiin, ettei hän pystyy enää jatkamaan pelaajauraansa.«Todavía no se sabe si Correa volverá a jugar al fútbol» Hoy.es (Luettu 2. tammikuuta 2015) Hänen toipumisensa oli kuitenkin nopeaa ja hän aloitti harjoittelun jo saman vuoden elokuussa.Ángel Correa se entrena con el Atlético de Madrid Vavel (Luettu 2. tammikuuta 2015) Joulukuussa seura ilmoitti solmineensa Correan kanssa neljä ja puoli kautta kattavan sopimuksen.  Ángel Correa ya es rojiblanco Club Atlético de Madrid (Luettu 2. tammikuuta 2015) Correa ei ollut kuitenkaan edustuskelpoinen kauden 2014–2015 aikana ja oli mukana ainoastaan joukkueen harjoitusvahvuudessa.El argentino Correa regresa a los entrenamientos Marca (Luettu 17. helmikuuta 2015) Hän teki liigadebyyttinsä Espanjassa seuraavan sarjakauden avausottelussa Las Palmasia vastaan.Ángel Correa, tras el debut: "Simeone me dijo que jugara tranquilo" ESPN (Luettu 2. syyskuuta 2015)

Correa pelasi avauskaudellaan 2015−2016 Atlético Madridissa 26 Primera Divisiónin ottelua ja viimeisteli viisi maalia. Kausilla 2016−2022 hän pelasi 31−38 liigaottelua kullakin ja viimeisteli kaikkiaan 41 maalia. Atléticon mestaruuteen päättyneellä kaudella 2020−2021 hän pelasi kaikissa 38 ottelussa sekä viimeisteli yhdeksän ja syötti kahdeksan maalia. Hän pelasi viidessä ottelussa Atléticon edetessä Mestarien liigan loppuotteluun kaudella 2015−2016. Kaikkiaan hän on pelannut Mestarien liigassa 78 ottelua ja tehnyt kuusi maalia. Hän pelasi kaikissa yhdeksässä ottelussa Atléticon voittaessa Eurooppa-liigan 2018. Hän oli lisäksi voittamassa UEFA Super Cupia 2018.

Heinäkuussa 2025 Correa siirtyi Atlético Madridista meksikolaiseen Tigresiin 10 miljoonan euron siirtosummalla. 

 Maajoukkueura 

Correa edusti Argentiinaa alle 20-vuotiaiden Etelä-Amerikan mestaruuskilpailuissa, jotka järjestettiin Uruguayssa vuonna 2015. Joukkue voitti maanosan mestaruuden ja kapteenin nauhaa kantanut Correa valittiin turnauksen parhaaksi pelaajaksi.Correa, objetivo cumplido Marca (Luettu 17. helmikuuta 2015) Turnauksessa pelaamissaan kahdeksassa ottelussa hän teki neljä maalia. Myöhemmin samana vuonna hän pelasi 20-vuotiaiden MM-kilpailuissa kolme ottelua ja teki kaksi maalia. 

Correa teki ensiesiintymisensä maansa A-maajoukkueessa syyskuussa 2015 Boliviaa vastaan pelatussa harjoitusottelussa. Hän teki ensimmäisen miesten maaottelumaalinsa samassa ottelussa.Mucho más que un debut soñado para Correa Mundo Deportivo (Luettu 5. syyskuuta 2015) Ensimmäisen MM-karsintaottelunsa hän pelasi kuukautta myöhemmin Ecuadoria vastaan. Hän pelasi Argentiinan olympiajoukkueessa kolme ottelua ja teki yhden maalin Rio de Janeiron olympialaisissa 2016.

Correa pelasi Copa Américassa 2021 kahdessa ottelussa yhteensä 73 minuuttia Argentiinan voittaessa maanosan mestaruuden. Qatarin MM-kilpailuissa 2022 hän pääsi Argentiinan kultajoukkueessa ainoan kerran kentälle neljä minuuttia ennen Kroatiaa vastaan pelatun välieräottelun loppua.

 Lähteet 

Luokka:Argentiinalaiset jalkapalloilijat
Luokka:Jalkapallon maailmanmestarit
Luokka:Vuonna 1995 syntyneet
Luokka:Elävät henkilöt